寄李端叔二首  其二
作者：張耒
朝代：宋

paragraphs: 陳墟自古皇，疆野實楚縣。
沃野接神畿，荒溝漕淮甸。
民風靜而陋，原隰平以遠。
我來逢艱歲，禾黍秋色淺。
荒居困蛩蚓，風雨老藜莧。
閉門謝車馬，隠几親筆硯。
馬跡巷泥深，庖烟簷日宴。
深居窺老易，妙理殊自玩。
困亨方寸足，夸安勞遠願。
乖離感歲月，老色各滿面。
友道古所敦，尺書莫辭倦。